Република Србија

Основна школа „Бранко Радичевић“

Интернационалних бригада 57, 19300 Неготин

Број: 68/15

Датум: 19.02.2015. године

**КОМИСИЈА ЗА ЈАВНУ НАБАВКУ УСЛУГА ПО ПАРТИЈАМА – ИЗВОЂЕЊЕ ЕКСКУРЗИЈA И НАСТАВЕ У ПРИРОДИ ЗА УЧЕНИКЕ ОШ „БРАНКО РАДИЧЕВИЋ“ НЕГОТИН У ШКОЛСКОЈ 2014/2015. ГОДИНИ,**

**ЈН БРОЈ 01/2015**

Комисији за јавне набавке услуга – извођење екскурзијa и наставе у природи за ученике ОШ „Бранко Радичевић“ Неготин у школској 2014/2015. години, ЈН број 01/2015, достављена су питања потенцијалног понуђача у вези са конкурсном документацијом**,** следеће садржине:

1. **Да ли је за наставу у природи у Сокобањи за партију 10 и 11 могуће дати објекат специјалну болницу која је специјализована и регистрована за организовање активног одмора, рекреације, наставе у природи и климатски опоравак, а коју је основао државни орган, пошто у Сокобањи не постоји дечије одмаралиште које је основала локална самоуправа или неки други државни орган?**
2. **Да ли је услов за обезбеђење пратиоца групе за потребе наставе у природи само у путовању (одласку и повратку) или све време боравка?**

На постављено питање Комисија за јавну набавку услуга– извођење екскурзијa и наставе у природи за ученике ОШ „Бранко Радичевић“ Неготин у школској 2014/2015. години, ЈН 01/2015, даје следећи

**О д г о в о р**

За смештај ученика за партије **10** и **11**, у складу са конкурсном документацијом, понуђач треба да обезбеди смештај у хотелу са минимум три звездице или у дечјем одмаралишту које је основала локална самоуправа или други државни орган, а које је регистровано за организовање активног одмора, рекреације, наставе у природи и климатски опоравак. Према претходно наведеном објекти који имају категоризацију специјалне болнице која је специјализована и регистрована за организовање активног одмора, рекреације, наставе у природи и климатски опоравак, а коју је основао државни орган, **нису предвиђени конкурсном документацијом као објекти за смештај.**

За потребе наставе у природи (партије 10 и 11) понуђач је дужан да обезбеди пратиоца групе. При томе се мисли на представника понуђача који би био присутан у току путовања (одласку и повратку).

***Комисија за ЈН 01/2015***